Finnish Metal Expo

Finnish Metal Expo (FME) oli Finnish Metal Eventsin Helsingissä järjestämä kaksipäiväinen metallimusiikkitapahtuma. == Historiaa == Finnish Metal Expo järjestettiin ensimmäisen kerran Kaapelitehtaalla 28.–29. tammikuuta 2005. Sittemmin ajankohdaksi on vakiintunut viikon 7 perjantai ja lauantai. Tapahtuma on kerännyt vuosittain yli 5 000 kävijää. Vuodesta 2009 lähtien Finnish Metal Expo on ollut laajemman Helsinki Metal Meetingin päätapahtuma, mihin kuuluvat myös Tavastia- ja Dante’s Highlight -klubeilla torstaista lauantaihin järjestettävät konsertit. Yleiskuvaltaan Finnish Metal Expo on sisäfestivaalin ja messujen yhdistelmä. Tapahtuman ohjelmistoon kuuluvat muun muassa myynti- ja esittelypisteet, metalliyhtyeiden esiintymiset, hevikaraoke sekä muusikoiden niin sanotut klinikat, joissa he kertovat soittamisesta ja soittovälineistään. Tapahtuman yhteydessä järjestetään myös metallimusiikin ammattilaisille tarkoitettu kansainvälinen seminaari. Vuodesta 2006 alkaen Finnish Metal Expossa on julkistettu metallimedioiden järjestämän Finnish Metal Awards -yleisöäänestyksen voittajat. Ensimmäisen Finnish Metal Expon yhteydessä 2005 järjestettiin levyttämättömille metalliyhtyeille tarkoitettu Hilselinko-kilpailu, johon voitiin osallistua lähettämällä tuomaristolle kaksikappaleisen demon. Tuomaristo valitsi demojen perusteella neljä parasta, ja varsinainen voittaja ratkaistiin tapahtumassa nähdyn live-esityksen perusteella. Voittaja oli SinKing, joka palkittiin levytyssopimuksella ja esiintymisellä saman kesän Tuska-festivaalilla. Kilpailusta suunniteltiin vakio-ohjelmanumeroa, mutta vuoden 2006 tapahtuman alla ilmoitettiin että ”tuomaristo ei ole kykenevä toiseen tällaiseen koetukseen tällä aikavälillä, katsotaan uudestaan vuoden päästä”. Tämän jälkeen kilpailusta ei ole ollut puhetta. == Finnish Metal Awards == Vuodesta 2006 alkaen Finnish Metal Expossa on julkistettu edellisen vuoden saavutuksista myönnetyt, yleisöäänestyksen perusteella valitut Finnish Metal Awardsit. === 2005 === * Vuoden yhtye: Sentenced * Vuoden albumi: The Funeral Album (Sentenced) * Vuoden tapahtuma: Tuska Open Air Metal Festival * Vuoden laulaja: Antti Hyyrynen * Vuoden soittaja: Alexi Laiho * Vuoden toimittaja: Teemu Suominen * Vuoden kansitaide: The Funeral Album (Sentenced) * Vuoden kotisivut: Mokoma * Vuoden tulokas: Stam1na * Hamara-palkinto: Sauna Open Air Metal Festival * Rautakanki (vuoden metalliteko): Nightwish-yhtyeen välienselvittely === 2006 === * Vuoden levy: Kuoleman laulukunnaat (Mokoma) * Vuoden yhtye: Children of Bodom * Vuoden tulokas: Profane Omen * Vuoden kansitaide: Kuoleman laulukunnaat (Mokoma) * Vuoden soittaja: Kai Hahto * Vuoden laulaja: Marco Hietala * Imperiumi- palkinto vuoden metalliteosta: Pommiradio * Imperiumi-palkinto elämäntyöstä: Klaus Flaming === 2007 === * Vuoden levy: Luihin ja ytimiin (Mokoma) * Vuoden yhtye: Nightwish * Vuoden tulokas: Ari Koivunen * Vuoden kansitaide: Luihin ja ytimiin (Mokoma) * Vuoden soittaja: Tuomas Holopainen * Vuoden laulaja: Marko Annala === 2008 === * Vuoden levy: Raja (Stam1na) * Vuoden yhtye: Stam1na * Vuoden tulokas: Hateform * Vuoden kansitaide: Raja (Stam1na) * Vuoden soittaja: Alexi Laiho * Vuoden laulaja: Antti Hyyrynen * Vuoden demoyhtye: FM2000 === 2009 === * Vuoden yhtye: Insomnium * Vuoden levy: Across the Dark (Insomnium) * Vuoden laulaja: Tomi Joutsen * Vuoden soittaja: Alexi Laiho * Vuoden kansitaide: Skyforger (Amorphis) * Vuoden tulokas: FM2000 * Vuoden demoyhtye: Ghoul Patrol ===2010=== * Vuoden yhtye: Stam1na * Vuoden levy: Viimeinen Atlantis (Stam1na) * Vuoden laulaja: Antti Hyyrynen * Vuoden soittaja: Tuomas Saukkonen * Vuoden kansitaide: Sydänjuuret (Mokoma) * Vuoden tulokas: Barren Earth * Vuoden demoyhtye: Frosttide ===2011=== * Vuoden yhtye: Turisas * Vuoden levy: Stand Up and Fight (Turisas) * Vuoden laulaja: Mathias Nygård * Vuoden soittaja: Tuomas Saukkonen * Vuoden kansitaide: Stand Up and Fight (Turisas) * Vuoden tulokas: Constantine * Vuoden demoyhtye: Artificial Heart == Katso myös == * Tuska, Finnish Metal Eventsin toinen vuosittainen tapahtuma == Lähteet == == Aiheesta muualla == * Finnish Metal Expon sivusto Luokka:Entiset metallimusiikkitapahtumat Suomessa Luokka:Helsingin tapahtumat